Bilagsfortegnelse

for typegodkendelse af et køretøj i henhold til direktiv 2006/40/EF

9.10.8.2.2. Ved prøvning af anlæg: fortegnelse over reference- eller reservedelsnumre og materialeoplysninger for anlæggets komponenter og oplysninger om prøvningen (f.eks. prøvningsrapportnr., godkendelsesnr.): …

9.10.8. Luftkonditioneringsanlægget er konstrueret til at indeholde fluorholdige drivhusgasser med en GWP-værdi på over 150: JA/NEJ (4)

1.1.1. et rektangel omkring et lille »e«, efterfulgt af den tal- eller bogstavkombination, der kendetegner den medlemsstat, som har udstedt EF-komponenttypegodkendelsen:

om typegodkendelse at et luftkonditioneringsanlæg eller en udsivningskomponent i henhold til direktiv 2006/40/EF

BILAG II

TEKNISKE BESTEMMELSER VEDRØRENDE UNDERSØGELSE AF UDSIVNING FRA LUFTKONDITIONERINGSANLÆG

1. INDLEDNING

Dette bilag finder anvendelse for køretøjer med et luftkonditioneringsanlæg, som er konstrueret til at indeholde fluorholdige drivhusgasser med en GWP-værdi på over 150, med henblik på vurdering af udslippet af kølemiddel i atmosfæren. De emner, der er behandlet i dette bilag, omfatter:

1. Krav til udstyr

2. Prøvningsbetingelser

3. Prøvningsprocedurer og datakrav.

2. BESKRIVELSE AF PRØVNINGEN

2.1. Prøvningen for udsivning fra luftkonditioneringsanlæg er udformet for at bestemme mængden af hydrofluorcarbon (HFC-134a), der slippes ud i atmosfæren fra køretøjer forsynet med luftkonditioneringsanlæg ved normal drift.

2.2. Prøvningen kan foretages på hele køretøjet, luftkonditioneringsanlægget eller på de enkelte udsivningskomponenter.

2.3. Udsivningskomponenter skal prøves uden tilførsel af supplerende olie. Restolie fra fremstillingsprocessen behøver dog ikke blive fjernet. Kompressorernes oliestand skal være den almindeligt foreskrevne.

2.4. De enkelte komponenters endestykker placeres i et metalrør. Ydersektionerne forsegles tæt ved svejsning eller lodning. Et af komponenternes endestykker kan eventuelt forbindes til en metalbeholder af passende størrelse, som indeholder det tofasede kølemiddel.

2.5. Beholderen med HFC-134a og udsivningskomponenten fyldes med et tofaset (væske og damp) HFC-134a-kølemiddel, så der sikres et konstant tryk ved den påkrævede temperatur med hjælp af opvarmning. Den udsivningskomponent, som skal forbehandles eller prøves, monteres i det forseglede prøvekammer. Komponentens temperatur holdes på den påkrævede forkonditionerings- eller prøvningstemperatur, således at der kun foregår en fordampningsfase af HFC-134a inden i komponenten. For komplette luftkonditioneringsanlæg anvendes det faktiske anviste niveau. Der anvendes den af fabrikanten anbefalede oliekoncentration og -type.

2.6. Alle udsivningskomponenter i luftkonditioneringsanlægget skal gennemgå prøvning, bortset fra komponenter, som betragtes som udsivningsfrie.

2.6.1. Følgende komponenter betragtes som udsivningsfrie:

— fordamper uden tilslutninger

— metalliske rør uden tilslutninger

— kondensator uden integreret driftsklar tørrer og uden tilslutninger

— modtager/tørreenhed uden tilslutninger

— akkumulator uden tilslutninger.

2.7. Til prøvningen vælges worst case-eksemplaret af en udsivningskomponent eller et luftkonditioneringsanlæg.

2.8. Masseudsivning fra en af udsivningskomponenterne sammenlægges med henblik på det samlede resultat for prøvningen.

3. PRØVNINGSUDSTYR

Prøvningen udføres i et forseglet prøvekammer for at sikre en ensartet gaskoncentration og anvendelsen af gasanalysemetoden.

Alt udstyr, der anvendes ved prøvningen, skal være kalibreret i forhold til referenceudstyr.

3.1. Målingskammer

3.1.1. I forbindelse med forkonditioneringsfasen skal temperaturstyringssystemet kunne holde prøvekammerets indvendige lufttemperatur under hele prøven inden for en tolerance på ± 3 K.

3.1.2. I forbindelse med målingsfasen skal udsivningsmåleenheden være et forseglet gastæt målekammer, som skal kunne rumme anlægget eller komponenten under prøvningen. I forseglet stand skal kammeret opfylde de krav om gastæthed, som er beskrevet i tillægget. Kammerets indre overflade skal være uigennemtrængelig og må ikke reagere på luftkonditioneringens kølemiddel. Temperaturstyringssystemet skal kunne holde prøvekammerets indvendige lufttemperatur under hele prøven inden for en tolerance på ± 1 K som gennemsnit for hele prøven.

3.1.3. Målingskammeret skal være en konstruktion med stive plader, som sikrer, at dets rumindhold forbliver uændret.

3.1.4. Målingskammeret skal være af en passende størrelse til at indeholde de komponenter eller anlæg, som skal prøves, og til at sikre den påkrævede nøjagtighed.

3.1.5. Der skal sikres en ensartet gaskoncentration og temperatur i målingskammeret ved hjælp af mindst en recirkulationsventilator eller ved hjælp af en anden metode, som kan demonstreres at have samme virkning.

3.2. Måleudstyr

3.2.1. Den frigivne mængde af HFC-134a skal måles ved hjælp af gaskromatografi, infrarød spektrofotometri, massespektrometri, infrarød fotoakustisk spektroskopi (jf. tillægget).

3.2.2. Hvis der anvendes en anden end de tidligere nævnte teknikker, skal det demonstreres, at denne har tilsvarende virkning, og udstyret skal kalibreres efter en procedure, som svarer til den i tillægget beskrevne.

3.2.3. Måleudstyrets ønskede nøjagtighed for hele luftkonditioneringsanlægget er sat til ± 2 g/år.

3.2.4. Udstyr til gasanalyse, i kombination med eventuelt andet udstyr, som muliggør en nøjagtighed på ned til 0,2 g/år, skal anvendes til komponentprøvning.

3.2.5. For komponenter, hvor det er meget vanskeligt at opnå ovennævnte nøjagtighed, kan antallet af prøver, der anvendes i hver prøvning øges.

3.2.6. Analyseapparatets repeterbarhed udtrykt som én standardafvigelse skal være bedre end 1 % af fuldt udslag ved nul og ved 80 ± 20 % af fuldt udslag i alle benyttede måleområder.

3.2.7. Gasanalyseapparatets nulpunkt og måleområde skal kalibreres før alle prøvninger i overensstemmelse med fabrikantens anvisninger.

3.2.8. Måleområderne på analyseapparatet skal vælges ud fra, hvilke der giver den bedste opløsning i forbindelse med måling, kalibrering og udsivningskontrol.

3.3. Dataregistrering i gasanalyseapparatet

3.3.1. Gasanalyseapparatet skal have et system til registrering af det elektriske udgangssignal, enten i form af en papirstrimmelskriver eller et andet databehandlingssystem med en hyppighed på mindst en gang pr. 60. minut. Registreringssystemet skal have en mindst lige så god driftsegenskab som det signal, der skal registreres, og det skal have en permanent resultatregistrering. De registrerede oplysninger skal tydeligt vise, hvornår prøven begynder og slutter (herunder hvornår prøveudtagningsperioderne påbegyndes og afsluttes, samt hvor lang tid der er gået fra påbegyndelse til afslutning af hver enkelt prøve).

3.4. Supplerende udstyr

3.4.1. Temperaturregistrering

3.4.1.1. Temperaturen i målekammeret måles i et eller to punkter ved hjælp af temperaturfølere, der er forbundet, så de viser en gennemsnitsværdi. Målepunkterne skal være repræsentative for målekammerets interne temperatur.

3.4.1.2. Temperaturmålingerne skal under hele HFC-134a udsivningsmålingen registreres eller indlæses i et databehandlingssystem med en hyppighed på mindst én gang i minuttet.

3.4.1.3. Temperaturregistreringssystemets nøjagtighed skal være inden for ± 1,0 K

3.4.2. Anordning til trykmåling

3.4.2.1. Trykmålingssystemets nøjagtighed skal for Pshed være inden for ± 2 hPa, og trykket skal kunne måles med en opløsning på ± 0,2 hPa.

3.4.3. Ventilatorer

3.4.3.1. Ved hjælp af en eller flere ventilatorer, blæsere eller anden passende metode, f.eks. N2 flush, skal HFC-134a-koncentrationen i målekammeret kunne reduceres til baggrundskoncentrationens niveau.

3.4.3.2. Den udsivningskomponent eller det anlæg, som skal prøves i kammeret, må ikke udsættes for den direkte luftstrøm fra ventilatorerne eller blæserne, når disse er i drift.

3.4.4. Gasser

3.4.4.1. På anvisning fra leverandøren af gasanalyseapparatet skal følgende gasser være tilgængelige til kalibreringen og driften:

— renset syntetisk luft med et iltindhold på 18 %-21 % (volumenprocent)

— HFC-134a, renhedsgrad mindst 99,5 %.

3.4.4.2. Der skal forefindes kalibrerings og nulstillingsgasser, som indeholder blandinger af HFC-134a og renset syntetisk luft eller en anden passende inert gasart. De reelle koncentrationer i en kalibreringsgas skal ligge inden for ± 2 % af de opgivne værdier.

4. FORKONDITIONERING

4.1. Generelt krav

4.1.1. Før der udføres forkonditionering og udsivningsmåling, tømmes luftkonditioneringsanlægget og påfyldes den specificerede normale mængde HFC-134a.

4.1.2. For at sikre mættede betingelser under hele prøvningens varighed, herunder forkonditioneringsfasen, skal hver udsivningskomponent, med eller uden supplerende beholder, tømmes og påfyldes en tilstrækkelig mængde HFC-134a, som dog ikke må overstige 0,65g/cm3 af udsivningskomponentens eller beholderens samlede indre rumindhold.

4.2. Forkonditioneringsbetingelser

4.2.1. Ansøgeren om godkendelse kan vælge at udføre forkonditionering enten i et enkelt trin ved 40 °C eller i to trin af kortere samlet varighed. Totrinstilgangen skal omfatte to på hinanden følgende etaper: den første udføres ved 50 °C og efterfølges umiddelpart af den anden ved 40 °C. Varigheden af forbehandlingen skal være som angivet nedenfor

Valgmulighed 1 Valgmulighed 2 Systemdel 40 °C Tid [h] Trin 1 — 50 °C Tid [h] Trin 2 — 40 °C Tid [h] Komplet anlæg 480 240 24 Kompressor 144 72 24 Slanger 480 240 24 Øvrige udsivningsdele 96 48 24

Der kan anvendes kortere forkonditioneringstider, hvis det kan godtgøres, at der opnås en stabil tilstand (konstant tabshastighedrate) med hensyn til gennemsivningstab.

4.2.2. Efter forkonditioneringen skal udsivningskomponenterne eller anlægget inden for 4 timer placeres i målekammeret med henblik på udsivningsprøvning.

4.3. Kompressor

4.3.1. Hvis det er nødvendigt af hensyn til smøringen og tilkøring af pakninger, må kompressoren køre mellem forkonditioneringen og prøvningen i en periode på mindst 1 minut ved en mindste hastighed på 200 rpm.

4.3.2. HFC-134a-niveauet i udsivningskomponenten eller luftkonditioneringsanlægget skal opretholdes mellem forkonditioneringen og målingen, således at virkningen af forkonditioneringen ikke går tabt. Dette betyder, at samme opstilling skal gennemgå både forkonditionering og måling uden i mellemtiden at blive adskilt og samlet.

5. PRØVNINGSSEKVENS

5.1. Generelle krav

Den i figuren angivne prøvningsfrekvens viser, hvilke skridt der skal tages under prøvningen.

5.2. Udsivningsprøvning

5.2.1. Prøvningen udføres under statiske og stabile forhold ved en temperatur på 313 K (40 °C). Forskellene i HFC-134a-koncentrationen under prøvningen anvendes til at beregne det årlige tab.

5.2.2. Målekammeret skal udluftes i adskillige minutter, indtil der opnås en stabil baggrund for målingen.

5.2.3. Før prøvningen måles baggrundsniveauet i målekammeret, gasanalyseapparatet nulstilles, og dens måleområde bestemmes.

5.2.4. Såfremt opstillingen flyttes fra forbehandlingskammeret til et andet målekammer, må måleperioden ikke påbegyndes før fire timer efter, at målekammeret er lukket og forseglet, og prøvningstemperaturen er indstillet.

5.2.5. Derefter indføres udsivningskomponenten eller anlægget i målekammeret.

5.2.6. Målekammeret lukkes og forsegles, så det er gastæt. Prøvekammeret skal ved atmosfærisk tryk være helt fyldt med en referencegas (f.eks. ren luft).

Figur

5.2.7. Prøvningsperioden begynder, når målekammeret er forseglet, og temperaturen i målekammeret når 313 K (40 °C). Denne temperatur fastholdes indtil prøvningsperiodens afslutning. Der måles HFC-134a- koncentration, temperatur og barometertryk med henblik på udgangsværdierne CHFC-134ai; Pshed og Tshed i prøvningsperioden, men ikke tidligere end 4 timer efter lukningen af kammeret og indstillingen af temperaturen, jf. punkt 5.2.4. Disse værdier anvendes ved beregningen af udsivningen, jf. punkt 5.3.

5.2.8. Den nominelle måleperiode skal være 24 timer. En kortere periode kan tillades, under forudsætning af at der kan demonstreres tilstrækkelig nøjagtighed.

5.2.9. Gasanalyseapparatet nulstilles, og måleområdet indstilles umiddelbart efter prøvningsperiodens afslutning.

5.2.10. Ved prøvningsperiodens afslutning måles HFC-134a-koncentration, temperatur og barometertryk i målekammeret. Dette er slutaflæsningerne CHFC134af, Pshed og Tshed til brug ved beregningen af udsivning, jf. punkt 5.3.

5.3. Beregning

5.3.1. Den i punkt 5.2 beskrevne prøvning gør det muligt at beregne HFC-134a-emissioner. Udsivningen beregnes ved hjælp af de første og endelige HFC-134a-koncentrationer, temperaturer og tryk i kammeret sammenholdt med nettomålingen af kammerets rumindhold.

Den samlede udsivningsmasse af HFC-134a beregnes ved hjælp af følgende formel:

hvor:

HFC-134a = udsivningstal for HFC-134a [kg/s] nHFC-134a = Antal mol af HFC-134a [mol] Vshed = SHED-kammerets nettorumindhold [m3] VAC = Luftkonditioneringsanlæggets eller komponentens bruttorumindhold [m3] Tshed = Temperatur i SHED [K] Pshed = Tryk i SHED [kPa] CHFC-134ae = HFC-134a endelig koncentration [ppmv] CHFC-134ai = HFC-134a udgangskoncentration [ppmv] te = Endelig tid [s] ti = Udgangstid [s] MHFC-134a = Molmasse af HFC-134a(= 102 kg/kmol) [kg/kmol] R = Gaskonstant(= 8,314 kJ/(kmol*K)) [kJ/(kmol*K)]

Bemærk: CHFC-134a defineres som molantal af HFC-134a (nHFC-134a) pr. mol luft(nair+HFC-134a)

ppmv: dele pr. million volume/volume svarende til mol/mol

5.3.2. Massen i gram, som fremkommer som funktion af tiden, skal omdannes til gram/år (g/y).

5.4. Samlet prøveresultat

Den samlede udsivning for det komplette luftkonditioneringsanlæg (AC) beregnes ved addition af delværdierne for alle de prøvede udsivningskomponenter.

1) Prøvning af anlæg AC-udsivning, L(g/y) = CF * HFC-134a (g/y)

2) Komponentprøvning AC-udsivning, L(g/y) = CF * Σ HFC-134a (g/y) hvor CF (Correlation Factor) = 0,277

6. GODKENDELSE

1. Det prøvede luftkonditioneringsanlæg godkendes, hvis værdien L (g/y) er lavere end de værdier, som er angivet i følgende tabel, jf. direktiv 2006/40/EF: L (g/y) AC-kølemiddel 40/60 (1) HFC-134a

2. Udsivningskomponenten godkendes, hvis den er prøvet i overensstemmelse med kravene i punkt 2 til 5.3.

(1) For anlæg med to fordampere.